ร้านเป็นตึกแถวตั้งอยู่ริมถนนก่อนถึงเจริญนครซอย19 ซึ่งละแวกร้านก็จะมีอาหารขายหลากหลาย ทีเด็ดของร้านนี้อยู่ที่ลูกชิ้นทั้ง ลูกชิ้นทอด ลูกชิ้นปลา ลูกชิ้นแคระ และน้ำซุปครับ และถ้าอยากให้น้ำซุปรสดีขึ้นอีก ให้ใส่น้ำส้มของทางร้านเข้าไปสักหน่อยครับ ราคาชามละ 40 บาท ถ้าพิเศษก็ 50 บาท มีเครื่องดื่มให้เลือกหลายอย่างที่ทางร้านทำเอง เช่น ชาดำเย็น ชามะนาว น้ำอ้อย โอเลี้ยง เป็นต้น
ไอศครีมกะทิ ก็เป็นตัวชูโรงของร้านอีกอย่าง ซึ่งมีท็อปปิ้งให้เลือกหลายอย่าง
ลูกค้าเยอะตลอดเวลา แต่อาหารรอไม่นาน และพนักงานของร้านมีเหลือเฟือ
เรื่องจอดรถจะลำบากสักหน่อยนึง เพราะต้องจอดริมถนนข้างทาง แต่ทางร้านมีที่จอดรถให้ช่วงเวลา 16.00-19.00 ในเจริญนครซอย19 (ช่วงเวลานี้ถ้าจอดริมถนน จะโดนใบสั่งได้ครับ)
ซึ่งเราต้องสำรองจ่ายค่าจอดรถไปก่อน30บาท และทางร้านจะหักออกให้ตอนจ่ายค่าอาหาร
ทางร้านมีบริการdeliveryด้วยทั้งก๋วยเตี๋ยวและไอศครีม โดยคิดค่าส่งตามระยะทาง
มีโอกาสแวะมาลองชิมดูนะครับ